Året etter fikk Kuck delta i VM-kvalifisering for seniorene, men ble nummer elleve sammenlagt, og manglet over tre tidspoeng for å komme til VM. Imidlertid ble Kuck tatt ut til et verdenscupløp i Heerenveen i slutten av sesongen, og ble nummer 7 i B-gruppa på 1500 m. Uka etter gikk han Junior-VM, og tok sølv sammenlagt, et halvt poeng bak den fem måneder yngre Koen Verweij. Han tok også sølv på 1000 m, bronse på 5000 m og bronse i lagtempo.